**Bestyrelsesmøde den 5. november 2019**  
Sted/tid: Henning kl. 19.00  
  
Deltage: Henning, Hanne, Pernille, Barbara, Lene, Lotte og Svend (referat)  
  
Godkendelse: Referatet fra bestyrelsesmøde den 13. august 2019 blev godkendt.  
  
1. Bestyrelsen:  
Der er kommet nye vaccinations regler og bestyrelsen har besluttede;   
1. Ved rangliste stævner/arrangementer skal nye vaccinations regler overholdes. Overholdes dette ikke bortvises hesten fra baneanlægget.   
2. Ved træningstævner og øvrige arrangementer stilles ikke krav om overholdelse af nye vaccinations regler.  
For, at undgå misforståelser skal bestyrelsen for god orden skyld oplyse, at ved annullering af en tilmelding kan tilmeldingsgebyret kun returneres hvis arrangørerne modtager en erklæring fra læge eller dyrlæge. Hvis det er muligt, at erstatte med anden rytter eller hest skal dette aftales med arrangørerne.   
  
2. Hjemmesiden og IT- fronten:  
Ingen bemærkninger alt ”kører” fint.  
  
3. Geysir Master:  
Den 21. september 2019 blev det traditionsrige Geysirmaster afholdt på Hedeland. Der var fuldt hus med 90 deltager. Bestyrelsen glæder sig over den gode afvikling af stævnet.   
Med arrangørerne er det aftalt at kr. 7.500,00 af overskuddet på kr. 7.961,00 sponsoreres til nyt rækværk om træningsbanen på Hedeland. Annie Rasch og Anna Levin vil også være arrangør af GM i 2020.   
  
4. Geysirbanen:  
Årets sidste luge- og vedligeholdelsesdag den 24. september blev gennemført med mange gode medlemmers hjælp og det takker bestyrelsen for.  
Det er bestyrelsens vurdering at græsset i år har været slået så baneanlægget har fungeret godt.  
  
5. Geysir Alrid 2019:   
Den 17. – 18. august 2019 blev der for 2. år afholdt Alrid i Hedeland. Forud for afholdelsen havde Alrid gruppen udført et meget stort arbejde med planlægning af arrangementet og etablering af distance- og terrænbanen. Ligeledes havde Alrids gruppen/Alridsaktivitesudvalget inviterede til arrangementer, som relaterede til Alrid. De meget flotte byggede anlæg var en god udfordring for både rytter og hest. Der var fuld tilslutning til arrangementet og alle fik et par gode dage med fine oplevelser.  
Med arrangørerne er det aftalt at overskuddet på kr. 4.621,00 sponsoreres til baneanlægget på Hedeland.   
  
6. DI og Hedeland:  
Der er generalforsamling i DI den 23. november 2019 i Fredericia. Der vil ikke være deltagelse fra Geysirs.  
  
7. Junior:   
Vi må desværre konstatere, at der ikke er så mange i junior gruppen. Dette giver en udfordring for junior udvalget som arbejder på hvordan fremtiden skal udformes.   
  
8. Fælles ridetur:   
Turen til Møn i 2020 bliver 24. – 26. april 2020. De to huse er booket. Der udsendes nærmer herom senere via Sporti, men sæt allerede nu kryds i kalenderen.  
  
Den 20. oktober var Henning turleder og Lene Guide på den årlige Formandstur hvor 25 rytter deltog i en dejlig tilrettelagt tur i det smukke landskab i Ledreborg skoven og marker. Efterfølgende var der den traditionelle frokost på Fasaneriet hvor 24 deltager fik en dejlig frokost.   
  
9. Træningsstævne:  
Der kommer også træningsstævne i 2020 og der udsendes nærmere herom senere via Sporti.  
  
10. Generalforsamling:  
Generalforsamlingen holdes den 06. februar 2020. Via hjemmesiden, Sporti og Facebook har datoer for indsendelse af forslag (1. november 2019) til generalforsamlingen været annonceret. Invitationen til generalforsamlingen fremsendes snarest via hjemmesiden, Sporti og Facebook.   
  
11. Udvalg i Geysir:  
  
NÆSTE BESTYRELSES MØDE DEN: 06. februar 2020 ved Generalforsamlingen   
  
Med venlig hilsen   
Bestyrelsen